Sharp SX862

Sharp SX862 係 Sharp 出嘅手提電話，屏幕設計用咗好多幾新嘅技術，好似 VGA 解像度以及 2000:1 嘅對比度。佢個屏幕有成 3.2” 咁大，重可以用 16:9 全闊屏幕睇 VGA 質素嘅影片，成個屏幕重可以扭到好似個 T 字咁。

歷史 
Sharp SX862係2007年底喺日本發行嘅Sharp 920SH嘅國際版。喺香港，Sharp SX862係由SmarTone-Vodafone獨家發售。

特色

屏幕 
Sharp SX862有3.2” AQUOS 液晶屏幕，提供 VGA高解像同 2000:1 對比度。屏幕用 CG silicon 技術嚟造，喺好光嘅環境度，都睇得好清楚。

液晶顯示屏用 Mobile Advance Superview 技術，可視角度有成160度。喺正面90度角或者側面嘅160度角去睇，畫面都唔會受反光所影響。

多媒體播放器 
Sharp SX862 內置多媒體播放器同高解像度嘅VGA屏幕。功能好似DVD機，例如快速前進、回轉同暫停等功能，重有埋時間搜畫功能，一㩒就可以喺上次停播嘅位置度開始播。

用家可透過SmarTone-Vodafone嘅Vboxx或其他來源，轉載影片、短片或者電視節目等內容到Sharp SX862。

Sharp SX862支援多種格式好似MP3、AAC+、eAAC+、AAC、同M4A 等。

互聯網 
Sharp SX862 支援 HSDPA 3.6Mbps 嘅速度上網，又可以用橫向全屏幕顯示網頁内容。用家重可以用分頁功能，同時開三個唔同網頁；另外，可選擇游標模式，好似用緊滑鼠咁；或直接用直按模式，快速揀選連結。用家重可以用放大功能，方便睇網頁内容。

攝錄機 
Sharp SX862有3.2 百萬像素鏡頭，其他功能包括自動對焦、自動曝光操控同補光燈等等。短片攝錄同播放有 VGA 高解像質素。

規格表

配件 
電池
充電器
立體聲耳筒
免提耳筒套裝
程式光碟
USB傳輸線
2GB MicroSD 記憶卡
用戶指南

參考 
 SmarTone-Vodafone Sharp SX862 官方網頁 
 Sharp SX862 官方規格表 
 Sharp SX862 喺 Youtube 
 Sharp SX862 短片轉載示範

手提電話